Frederikshavn Fox må ud i endnu en kvalifikationsrunde for at komme i håndboldligaen. Rævene mistet den sidste mulighed for at rykke direkte op fra oprykningsspillet med et klart nederlag til GOG.

GOG vandt på egenbane med 34-27 over Frederikshavn Fox. Der er endnu en spillerunde tilbage i oprykningsspillet, og det ligger fast, at Frederikshavn slutter som nummer tre i puljen. Det giver adgang til en afgørende kamp mod nummer tre fra den anden pulje. Frederikshavn skal møde enten Horsens eller SønderjyskE. I den pulje led TST Hjørring det femte nederlag i træk i weekenden, da holdet tabte klart med 34-18 til Randers.